b'\n_START_ARTICLE_\nAugustin Bea\n_START_SECTION_\nBakgrunn\n_START_PARAGRAPH_\nAugustin Bea var s\xc3\xb8nn av en t\xc3\xb8mmermann. Etter folkeskole i Riedb\xc3\xb6hringen (1888 til 1893) og gymnasforberedende studier ved Lender\xe2\x80\x99schen Heimschule i Sasbach, gymnas i Konstanz (1897 til 1898) og i det erkebiskoppelige gymnasialkonvikt i Rastatt (1898 til 1900) avsluttet han gymnasiet med abitur med de beste karakter i alle vitenskapelige fag._NEWLINE_Deretter studerte han katolsk teologi ved universitetet i Freiburg im Breisgau fra 1900 til 1902.\n_START_SECTION_\nJesuitt\n_START_PARAGRAPH_\nDen 8. april 1902 tr\xc3\xa5dte Bea inn i jesuittordenen. Etter to\xc3\xa5ring novisiat studerte han filosofi fra 1906 til 907 ved Ignatiuskolleg i Valkenburg (Nederland), og ble i 1907 preftet ved jesuittenes kollegium i Sittard (Nederland). Etter et kort studieopphold i Innsbruck i 1910 (klassisk filologi), fortsatte han med teologistudier i Valkenburg.\n_START_SECTION_\nPrest i de tyske ordensprovinser av jesuittordenen\n_START_PARAGRAPH_\nHan ble presteviet av biskop Hermann J\xc3\xbcrgens den 25. august 1912. I 1913 ble han Dr. theol. Deretter studerte han fra orientalistikk i 1913 ved universitetet i Berlin. I 1914 ble han superior for jesuittenes residens i Aachen._NEWLINE_I 1917 ble Bea professor for gammeltestamentlig eksegese og studieprefekt i Ignatiushaus i Valkenburg. I 1921 ble han provinsial for jesuittenes nettopp opprettede \xc3\xb8vretyske ordensprovins, med sete i M\xc3\xbcnchen.\n_START_SECTION_\nVirke i Roma\n_START_PARAGRAPH_\nI 1924 overtok han l\xc3\xa6restolen for bibelteologi ved Det pavelige universitet Gregoriana i Roma og samtidig superior for ordensinstituttet for spesialiseringsstudier innen filosofi og katolsk teologi i Roma. I 1924 ble han professor for bibelske innf\xc3\xb8ringsvitenskaper og gammeltestamentlig eksegese._NEWLINE_I 1929 ble han visitator for Det katolske universitet i Tokyo og for jesuittene i Japan. Fra 1930 til 1949 var han rektor for Det pavelige bibelinstitutt._NEWLINE_Han fikk stor anerkjennelse for sitt arbeid for kommisjonen for en ny latinsk oversettelse av Salmenes bok (1940\xe2\x80\x931949), som  Bibelinstituttet ble satt til av pave Pius XII.\n_START_SECTION_\nPrestelig virke i Vatikanet\n_START_PARAGRAPH_\nAugustin Bea var pave Pius XIIs skriftefar._NEWLINE_I den romerske kurie innehadde han en rekke r\xc3\xa5dgivende oppgaver i forskjellige kommisjoner og kongregasjoner. I 1931 ble han konsultor for den pavelige bibelkommisjon, i 1936 konsultor for kongregasjonen for seminarer og universiteter, fra 1949 dessuten konsultor for Det hellige officium og fra 1950 konsultor for Rituskongregasjonen.\n_START_SECTION_\nKardinal\n_START_PARAGRAPH_\nDen 14. desember 1959 ble han kreert til kardinal med titteldiakoniet San Saba, en tidligmiddelaldersk kirke p\xc3\xa5 Lille Aventinen. Som kardinal ble han medlem av Rituskongregasjonen, Seminar- og universitetskongregasjonen, kongregasjonen gor den orientalske kirke s\xc3\xa5 vel som kommisjonen for bibelstudier._NEWLINE_Ut over dette var det kardinal Bea som fikk ledelsen da pave Johannes XXIII med sin motu proprio Superno Dei nutu den 5. juni 1960 opprettet Sekretariatet for fremme av de kristnes enhet. Ogs\xc3\xa5 i 1960 gav paven ham i oppdrag \xc3\xa5 forberede en erkl\xc3\xa6ring om Kirkens forhold til j\xc3\xb8dedommen._NEWLINE_Den 19. april 1962 ble Bea bispeviet av pave Johannes XXIII. I 1963 ble han medlem av Den pavelige kommisjon for reformen av kirkeloven og Det hellige offisium, og i 1964 ble han ogs\xc3\xa5 kalt til \xc3\xa5 v\xc3\xa6re med i R\xc3\xa5det for implementeringen av den liturgiske reform. I 1965 ble han president for Den paveligekkommisjon for Neo-Vulgata._NEWLINE_Han deltok p\xc3\xa5 Det annet vatikankonsil, og hans arbeide for pave Johannes XXIII i 1960 om j\xc3\xb8dedommen ble utgangspunktet for konsilsdokumentet Nostra Aetate. Kardinal Bea var ogs\xc3\xa5 vesentlig medvirkende til utformelsen av dekretet om fremmet av ktisten enhet (Unitatis redintegratio) og erkl\xc3\xa6ringen om religionsfriheten (Dignitatis humanae)._NEWLINE_Kort f\xc3\xb8r sin d\xc3\xb8d i 1968 var han ogs\xc3\xa5 blitt utnevnt til medlem av Kongregasjonen for folkenes evangelisering.'